Správa Komisie Rade o následných opatreniach k rozhodnutiam o udelení absolutória za rok 2005 (súhrn) – odporúčania Rady {SEK(2007)1186} /* KOM/2007/0537 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 19.9.2007 KOM(2007) 537 v konečnom znení SPRÁVA KOMISIE RADE o následných opatreniach k rozhodnutiam o udelení absolutória za rok 2005 (súhrn) – odporúčania Rady {SEK(2007)1186} OBSAH PREAMBULA 3 I. Odporúčania rady o všeobecnom rozpočte 4 A) Úvod (pracovný dokument Komisie, body 1-4) 4 B) Vyhlásenie o vierohodnosti (DAS) a podporné informácie(pracovný dokument Komisie, body 5-6) 4 D) Rozpočtové hospodárenie (pracovný dokument Komisie, body 10-12) 5 E) Príjmy (pracovný dokument Komisie, body 13-21) 5 F) Spoločná poľnohospodárska politika (pracovný dokument Komisie, body 22-26) 6 G) Štrukturálne opatrenia (pracovný dokument Komisie, body 27-31) 6 H) Interná politika vrátane výskumu (pracovný dokument Komisie, body 32-38) 7 I) Externé iniciatívy (pracovný dokument Komisie, body 39-46) 7 J) Predvstupová stratégia (pracovný dokument Komisie, body 47-52) 8 L) Finančné nástroje a bankovníctvo (pracovný dokument Komisie, body 63-65) 9 II. Osobitné správy dvora audítorov (pracovný dokument Komisie, body 66-84) 9 III. Európske rozvojové fondy (pracovný dokument Komisie, body 85-87) 9 PREAMBULA V súlade s článkom 276 zmluvy o ES a článkom 180b zmluvy o Euratome „Komisia urobí všetky vhodné opatrenia, aby vyhovela zisteniam uvedeným v rozhodnutiach o udelení absolutória a ďalším zisteniam Európskeho parlamentu v súvislosti s uskutočnenými výdavkami, ako aj pripomienkam sprevádzajúcim odporúčania Rady o udelení absolutória. Komisia na žiadosť Európskeho parlamentu alebo Rady podáva správy o opatreniach prijatých v súvislosti s týmito zisteniami a pripomienkami, najmä o pokynoch daných úradom, ktoré sú zodpovedné za plnenie rozpočtu. Tieto správy sa tiež predkladajú Dvoru audítorov.“[1]. Komisia v súlade s uvedeným pripravila správy o následných opatreniach, ktoré sa týkajú odporúčania Rady z 27. februára 2007 a rezolúcií schválených v Európskom parlamente 24. apríla 2007. Predkladaná správa o následných opatreniach sa zaoberá odporúčaniami Rady v súvislosti s udelením absolutória za rok 2005. Odporúčaniami Parlamentu v súvislosti s udelením absolutórií za rozpočtový rok 2005 sa zaoberá samostatná správa o následných opatreniach[2]. Súhrnné správy o následných opatreniach, uverejnené vo všetkých úradných jazykoch EÚ, sú doplnené pracovnými dokumentmi Komisie, v ktorých sa podrobne odpovedá na každé konkrétne odporúčanie Rady a Parlamentu. V odpovediach sa uvádzajú opatrenia, ktoré Komisia plánuje prijať alebo už prijala, a takisto odporúčania, v súvislosti s ktorými Komisia nebude alebo nemôže konať. Z dôvodu obmedzených prekladateľských kapacít sa podrobné pracovné dokumenty uverejňujú len v angličtine, francúzštine a nemčine. Všetky kapitoly súhrnných správ obsahujú krížové odkazy na čísla príslušných odporúčaní v uvedených pracovných dokumentoch Komisie. V súvislosti s udelením absolutória za rok 2005 Komisia určila celkovo 87 odporúčaní vypracovaných Radou pre Komisiu. Komisia zastáva názor, že pre 32 odporúčaní už bolo prijaté požadované opatrenie. V prípade ďalších 54 odporúčaní Komisia súhlasí s prijatím opatrení odporúčaných Radou. A napokon 1 odporúčanie Komisia nemôže prijať a z toho dôvodu neprijme požadované opatrenie.[3]. I. ODPORÚčANIA RADY O VšEOBECNOM ROZPOčTE A ) ÚVOD (pracovný dokument Komisie, body 1-4) KOMISIA ÚPLNE SÚHLASÍ S RADOU, žE JE DÔLEžITÉ POKRAčOVAť V ZLEPšOVANÍ FINANčNÉHO hospodárenia a zabezpečiť správne a účinné vykonávanie kontrol. Predložila strednodobú hodnotiacu tabuľku o realizácii Akčného plánu na vytvorenie integrovaného rámca vnútornej kontroly v júli 2007, a záverečná správa o realizácii akčného plánu bude poskytnutá začiatkom roka 2008. Záverečná správa sa bude v prvom rade týkať vplyvu rôznych opatrení na vierohodnosť a načrtne závery pre budúcu konsolidáciu integrovaného rámca vnútornej kontroly. Na základe skúseností boli mnohé opatrenia v rámci Akčného plánu na vytvorenie integrovaného rámca vnútornej kontroly prepracované, aby poskytli ďalší podnet zvyšovať vierohodnosť, zameriavajúc sa na priame centralizované hospodárenie a obsahujúc podrobné prehodnotenie rovnováhy medzi nákladmi, prínosmi a rizikom v oblasti kontrol. Základ bude dokončený do konca roka 2007, aby mohol integrovaný rámec vnútornej kontroly podľa plánu vplývať na vierohodnosť. Okrem toho, ročné zhrnutie výsledkov hospodárenia Komisie odhaľuje nedostatky v návrhu a činnosti kontrolných systémov a predkladá vhodné nápravné kroky a správy o ich realizácii. Súhrnná správa z roku 2006 dala ďalší podnet na rozvoj ukazovateľov zákonnosti a regulárnosti transakcií na podporu vierohodnosti vyjadrenej vo výročných správach o činnosti, a takéto ukazovatele sa stanú povinnými od výročných správ o činnosti za rok 2007. B ) Vyhlásenie o vierohodnosti (DAS) a podporné informácie (pracovný dokument Komisie, body 5-6) POKIAľ IDE O ÚčTY, KOMISIA PODľA MOžNOSTI OPRAVILA chyby zdôraznené Dvorom audítorov počas jeho auditu v roku 2005. Komisia zvážila tieto chyby a ich príčiny aj počas plánovania a vykonávania svojej účtovnej závierky za rok 2006, a tak sa snažila predísť ich opakovaniu. Komisia predloží Rade informáciu o vymáhaných čiastkach vrátane súm vymáhaných a zinkasovaných členskými štátmi v rámci spoločného hospodárenia. Táto informácia bude predovšetkým založená na výňatkoch z finančnej správy záručnej sekcie EPUZF, z výročnej správy o implementácii štrukturálnych fondov a z poznámok k účtovnej závierke za rok 2006. Informácie o opatreniach prijatých v rôznych oblastiach výdavkov nájdete v bodoch uvedených ďalej v texte. C) VNÚTORNÁ KONTROLA KOMISIE (PRACOVNÝ DOKUMENT KOMISIE, BODY 7-9) Na odporúčanie Rady pokračovala Komisia vo svojom úsilí zlepšiť finančné hospodárenie. Vo svojom Akčnom pláne na vytvorenie integrovaného rámca vnútornej kontroly a v akčných plánoch zahrnutých do výročných správ o činnostiach generálnych riaditeľstiev za rok 2006 a zameraných na riešenie určených nedostatkov Komisia stanovila rad opatrení, ktoré sa prijímajú na zlepšenie kontroly a vierohodnosti. Komisia postupne implementuje lepšie štruktúrovanú a homogénnu prezentáciu vnútorného kontrolného systému generálnych riaditeľstiev. Na zaistenie systematickej prezentácie kontrolných štruktúr a zdrojov vierohodnosti bola pre výročné správy o činnosti za rok 2006 vyvinutá stručná šablóna.. Očakáva sa, že tento formát časom zlepší informovanosť o kontrolných štruktúrach a zdrojoch vierohodnosti a bude pomáhať pri určovaní nedostatkov a spôsobov ich odstraňovania. Štruktúry vytvorené finančnou reformou od roku 2000 boli z väčšej časti implementované a veľmi dobré výsledky Komisie, pokiaľ ide o vysokú úroveň zhody so základnými požiadavkami vnútorných kontrolných noriem, označili začiatok novej fázy, ktorej cieľom je zlepšiť účinnosť vnútorných systémov kontroly Komisie. Revízia vnútorných kontrolných noriem sa začala v roku 2006, keď sa začal klásť väčší dôraz na meranie účinnosti vnútornej kontroly. D) Rozpočtové hospodárenie (pracovný dokument Komisie, body 10-12) KOMISIA berie na vedomie, že Rada uvítala zlepšenia v rozpočtovom hospodárení v roku 2005. Zastáva názor, že nárast nevyrovnaných záväzkov v roku 2005, najmä tých v rámci štrukturálnych fondov, nebol neočakávaný. Bolo to najmä z dôvodu veľkého nárastu záväzkov pre štáty EÚ-10 (v súlade s kodanským profilom), pričom platby na tieto programy a projekty prebiehali v spúšťacej fáze relatívne pomaly. Platby na programy EÚ-15 opäť vzrástli v roku 2005. Fakt, že úroveň rušenia viazanosti záväzkov zostáva obmedzená, rovnako naznačuje, že pravidlo n+2 predstavuje silný podnet pre členské štáty, aby zaručili, že implementácia napreduje uspokojivo vysokým tempom. Rovnako ako Rada aj Komisia, prikladá veľký význam rýchlemu prijatiu programov na obdobie rokov 2007-2013 a pravidelne informuje Radu o tejto otázke. Prognózovanie a tvorenie rozpočtu je pravidelne monitorované počas celého roka. Prognózovanie rozpočtu je varovný nástroj ustanovený v roku 2006, ktorý prispieva k dobrému rozpočtovému hospodáreniu. E ) P ríjmy (pracovný dokument Komisie, body 13-21) RADA, AKO AJ KOMISIA UVÍTALI SKUTOčNOSť, žE DVOR audítorov pokladal celkové výsledky dosiahnuté v súvislosti s dôveryhodnosťou účtovnej závierky a zákonnosťou a regulárnosťou podkladových operácií pre príjmy aj v roku 2005 za uspokojivé. Požiadavku Rady na všeobecnú analýzu celkových nákladov Spoločenstva a členských štátov na systémy správy, riadenia a kontroly tradičných vlastných zdrojov, ako aj vlastných zdrojov DPH Komisia momentálne zvažuje, a to najmä pokiaľ ide o to, aký postup bude nákladovo najúčinnejší na získanie spoľahlivých a porovnateľných údajov potrebných na vypracovanie zmysluplného hodnotenia. Pokiaľ ide o tradičné vlastné zdroje, Komisia zvažuje možnosť vypracovania ďalších usmernení pre súčasné postupy, vzťahujúce sa na používanie účtovného systému B v členských štátoch, a pre oblasť zásadných podmienok, ktoré musia splniť členské štáty pri vyvažovaní ochrany finančných záujmov Spoločenstva a uľahčenia obchodu. Komisia takisto prijíma potrebné kroky na zlepšenie systémov na riešenie prípadov vzájomnej pomoci. V Poradnom výbore pre vlastné zdroje Komisia pokračuje v diskusiách s členskými štátmi o výhradách týkajúcich sa DPH a o ich vplyve. Pokiaľ ide o zdroje HND, Komisia vykoná priamejšie overovanie vybraných vnútroštátnych ukazovateľov v zmysle uvedenom Dvorom audítorov v období rokov 2007-2009 na overovacích misiách pre oblasť HND a bude pokračovať v podporovaní osvedčených postupov pri zostavovaní vnútroštátnych účtov prostredníctvom Výboru pre HND. V súvislosti s nepriamo meranými finančnými sprostredkovateľskými službami (FISIM) Komisia predstaví návrh na zahrnutie prerozdelených FISIM do HND na účely vlastných zdrojov, keď usúdi, že všetky členské štáty sú schopné implementovať túto úpravu jednotným spôsobom. Toto sa očakáva v roku 2008. F ) S poločná poľnohospodárska politika (pracovný dokument Komisie, body 22-26) KOMISIA POKRAčUJE VO SVOJOM ÚSILÍ MONITOROVAť ÚPLNÉ A SPRÁVNE APLIKOVANIE INTEGROVANÉHO systému spravovania a kontroly (IACS) vo všetkých členských štátoch. V prípade nedostatkov Komisia nebude váhať zaviesť finančné korekcie. Komisia riešila nedostatky zistené v sektore olivového oleja a odsúhlasovanie účtovných závierok prebieha. Väčšina produkcie olivového oleja bola zahrnutá do režimu jednotných platieb. Pomoc preto nie je viac platená na základe produkovaného množstva, ale sa odvíja od plochy a je kontrolovaná systémom IACS. Toto by malo významne znížiť akékoľvek riziko pochybenia. Pokiaľ ide o rozvoj vidieka, Komisia takisto prijala odporúčané kroky na nápravu zistených nedostatkov. Pokiaľ ide o dočasný nástroj rozvoja vidieka pre niektoré nové členské štáty, útvary Komisie predložia pracovný dokument Výboru pre poľnohospodárske fondy a vyzvú nové členské štáty, aby ukončili plnenie týchto programov do 16. októbra 2007 s cieľom postúpiť ku konečnej uzávierke programu a následne k rozhodnutiu o účtovnej závierke za rok 2007 v máji 2008. G ) Štrukturálne opatrenia (pracovný dokument Komisie, body 27-31) KOMISIA uskutočňuje Radou odporúčané opatrenia. Množstvo zmien by mohlo znížiť administratívne bremená spojené so štrukturálnymi výdavkami vo finančnom rámci na obdobie rokov 2007-13. Hlavne členské štáty budú určovať podmienky na oprávnenosť výdavkov a pri menších programoch s vyšším percentuálnym podielom vnútroštátneho financovania budú môcť v niektorých prípadoch uplatňovať skôr vnútroštátne požiadavky a postupy ako požiadavky a postupy EÚ. Zároveň bude kontrolný rámec a schopnosť Komisie dohliadať na jeho fungovanie posilnená novými prvkami, napríklad ex ante hodnotením súladu vnútroštátnych systémov, ktoré členský štát doručí pred začatím s predbežnými platbami, a stanoviskom k ročnému auditu predloženým orgánom auditu. Komisia súhlasí so zásadou, že kontroly majú zodpovedať zahrnutým rizikám a výdavkom. Preto v rámci Akčného plánu na vytvorenie integrovaného rámca vnútornej kontroly (KOM(2006) 9 a KOM(2007) 86) posudzuje náklady na kontroly v štrukturálnych fondoch na základe prieskumu. Komisia takisto žiada členské štáty, aby predkladali pravidelné informácie o tom, aká vysoká je chybovosť zistená počas vlastných auditov, čo je pre ňu ukazovateľ rizika. Získané údaje pomôžu vyjasniť vzťah medzi nákladmi na kontroly a ich prínosom a dosiahnuť tak lepšiu rovnováhu. Spolupráca medzi Komisiou a členskými štátmi sa ďalej rozvíja v oblastiach podávania správ, vymieňania výsledkov auditov a harmonizácie auditových noriem. Tento dlhotrvajúci vývoj je stimulovaný aj akčným plánom a právnymi predpismi na obdobie rokov 2007-13. V roku 2006 Komisia vydala usmernenie pre uzávierku programov štrukturálnych fondov na obdobie rokov 2000-06 (K(2006) 3424) a čoskoro tak urobí, aj pokiaľ ide o uzávierku projektov Kohézneho fondu za rovnaké obdobie. V roku 2006 Komisia takisto vydala dokumenty, v ktorých sa stanovujú osvedčené postupy pri riadení overovania a kontrol uskutočňovaných platobnými orgánmi pred osvedčením výdavkov. V roku 2006 Komisia vydala oznámenie s pokynmi, podľa ktorého majú členské štáty predložiť informácie o vymáhaných a zinkasovaných sumách a finančných korekciách a začiatkom roka 2007 požiadala všetky členské štáty, aby dodali kompletné informácie o vymáhaných a zinkasovaných finančných prostriedkoch, o prípadoch zrušenia financovania a o nezinkasovaných vymáhaných financiách za rok 2006 a kumulatívne za celé obdobie rokov 2000-06. Komisia dostáva tieto informácie a má v úmysle zhrnúť ich v správe, ktorá bude predstavená na jeseň 2007. H ) Interná politika vrátane výskumu (pracovný dokument Komisie, body 32-38) KOMISIA PLNE súhlasí so znepokojením vyjadreným Radou v súvislosti s nedostatkami zistenými Dvorom audítorov. Naďalej zlepšuje svoje kontrolné systémy v kontexte Akčného plánu na vytvorenie integrovaného rámca vnútornej kontroly. V oblasti výskumu sa na zmiernenie inherentného rizika preplácania nadhodnotených nákladov zaviedla viacročná stratégia, výrazne narástol počet auditov vykonaných ex-post a bol opätovne posilnený systém osvedčovania pri auditoch. Navyše bol vyvinutý systém tzv. „dohodnutých postupov“, poskytujúci súbor povinných postupov pri vydávaní osvedčenia o finančnom výkaze a osvedčenia o metodike, ako vyplýva zo vzorovej grantovej dohody pre siedmy rámcový výskumný program (FP7). Očakáva sa, že výsledkom týchto opatrení bude zníženie miery chybovosti vďaka vylepšenej prevencii, lepšiemu odhaľovaniu chýb a ich dokonalejšej náprave. V rámci FP7 sa vykonali kroky na zjednodušenie pravidiel preplácania nákladov vrátane pravidiel využívania jednorazových súm pre partnerské krajiny medzinárodnej spolupráce v rámci grantových dohôd pre nepriame opatrenia. Požiadavky na zaznamenávanie pracovného času výskumných pracovníkov sa jasne uvádzajú v podmienkach pre vydávanie osvedčenia o finančnom výkaze a osvedčenia o metodike, ktoré tvoria prílohu ku grantovej dohode, a musia ich osvedčiť audítori. V roku 2007 Komisia zverejnila aj usmernenia pre príjemcov. Rozhodnutia zavádzajúce novú generáciu programov v oblasti vzdelávania, odbornej prípravy a mládeže ustanovujú vo vzťahu k národných agentúram súbor kontrol a inšpekcií v súvislosti s dodržiavaním postupov a mechanizmov vnútornej kontroly s cieľom zabezpečovať a overovať regulárnosť a zákonnosť transakcií, ako aj uskutočniteľnosť a oprávnenosť činností. I ) Externé iniciatívy (pracovný dokument Komisie, body 39-46) NA ODPORÚčANIE RADY KOMISIA pokračuje v zlepšovaní funkčnosti interných, ako aj externých auditov, riadenia podávania správ a dozorných a kontrolných systémov. Komisia sa bude snažiť ďalej posilňovať súčasnú analýzu rizík a lepšie komunikovať, pokiaľ ide o podklady pre túto analýzu. Je si vedomá rizík na úrovni organizácií realizujúcich projekty a počas posledných rokov prijala množstvo opatrení na zmiernenie ich možných následkov. Patrí medzi ne používanie a vylepšovanie štandardných zmluvných ustanovení. Začiatkom roka 2006 sa napríklad revidovali štandardné grantové dohody a zmluvné podklady pre práce na dohodu. Tieto teraz obsahujú štandardné podmienky pre audítorov, ktorí overujú výdavky predkladané príjemcami finančných prostriedkov Spoločenstva pred ich konečným vyplatením. Tieto nové podmienky boli revidované s cieľom posilniť overovanie dodržiavania zmluvných podmienok vrátane tých, ktoré sa týkajú verejného obstarávania. Spoločný informačný systém Relex (CRIS) Úradu pre spoluprácu EuropeAid umožňuje vykonávať dôležité analýzy vrátane analýz podľa typu organizácií realizujúcich projekty alebo podľa spôsobu riadenia. Tento systém sa neustále vylepšuje a zdokonaľuje v súlade s vyvíjajúcimi sa potrebami riadenia. . J ) Predvstupová stratégia (pracovný dokument Komisie, body 47-52) Na základe odporúčania Rady bude Komisia naďalej pozorne monitorovať efektívne fungovanie vnútroštátnych dozorných a kontrolných systémov pre programové výdavky podľa predvstupovej stratégie, najmä v rámci platobných agentúr SAPARD/IPARD. V rámci programu PHARE Komisia podniká kroky smerujúce k objasneniu oprávnenosti výdavkov DPH, prijala a zaoberá sa väčšinou záverečných vyhlásení od vnútroštátnych orgánov. Komisia vyjadruje s Radou poľutovanie nad oneskoreniami v akreditačnom procese rozšíreného decentralizovaného implementačného systému (EDIS) pre PHARE a ISPA. Komisia však musí trvať na ďalšom zlepšení vnútroštátnych administratívnych štruktúr, kým pristúpi k systému EDIS, aby zabezpečila riadne finančné hospodárenie v rámci fondov. K ) Správne výdavky (pracovný dokument Komisie, body 53-62) Komisia vzala na vedomie odporúčania Rady týkajúce sa správnych výdavkov. Pokiaľ ide o NAP (nový mzdový systém), na požiadanie sú k dispozícii všetky správy každému povoľujúcemu úradníkovi, ale je na povoľujúcich úradníkoch v každej inštitúcii, aby určili vlastný súbor kontrol. PMO vykonáva vlastné kontroly vrátane niektorých kontrol ex-post a na základe skúseností z minulých rokov považuje svoje súčasné kontroly za dostatočné a v tejto etape neočakáva ďalšie posilnenie kontrol ex-post. Pokiaľ ide o úhrady nákladov na služobné cesty, s cieľom riadne zvážiť pripomienky Dvora audítorov sa práve reviduje príručka pre služobné cesty - vnútorné pravidlá prijaté Komisiou upravujúce služobné cesty jej zamestnancov. Prijatie týchto nových pravidiel je naplánované na začiatok roka 2008. Do tejto kapitoly Rada zahrnula aj odporúčania zamerané na regulačné agentúry. Komisia súhlasí s obavami, pokiaľ ide o primerané riadenie týchto agentúr a lepšiu právnu úpravu pre ne, vyjadrenými Radou aj Európskym parlamentom. Zastáva názor, že prijatie návrhu medziinštitucionálnej dohody o vytvorení rámca pre európske regulačné agentúry (KOM(2005)59) by výrazne pomohlo riešiť problémy identifikované v oblasti hodnotení vplyvu, pri úvahách o nákladoch a výnosoch, ako aj v oblastiach posudzovania a podávania výročných správ. Komisia preto dúfa, že Rada v blízkej budúcnosti pokročí v tejto dôležitej otázke. Hoci Komisia plne rešpektuje nezávislosť regulačných agentúr, naďalej im poskytuje rozsiahle usmernenia a podporu. Dohody o úrovni služieb uzavreté s mnohými regulačnými agentúrami v roku 2006 v rôznych oblastiach správy a odbornej prípravy[4] sú toho dobrým príkladom. Na základe odporúčania Rady Komisia po prvýkrát predložila so svojím predbežným návrhom rozpočtu na rozpočtový rok 2008 aj prehľadný materiál o týchto agentúrach. Komisia sa takisto zaviazala poskytnúť meta-hodnotenie existujúcich decentralizovaných agentúr. L ) Finančné nástroje a bankovníctvo (pracovný dokument Komisie, body 63-65) KOMISIA uskutočňuje nevyhnutné opatrenia na implementáciu odporúčaní Rady o riadení, následných opareniach a uzávierke programov súvisiacich s finančnými operáciami, ako sú MEDIA II a ECIP, a na riešenie nedostatkov súvisiacich s programami na uhoľný výskum. Okrem toho bola podpísaná revidovaná trojstranná dohoda medzi Dvorom audítorov, Európskym investičným fondom a Komisiou, a to 16. januára 2007. II. OSOBITNÉ SPRÁVY DVORA AUDÍTOROV (pracovný dokument Komisie, body 66-84) Rada vypracovala množstvo odporúčaní pre Komisiu, týkajúcich sa osobitných správ uverejnených Dvorom audítorov v rokoch 2005 a 2006. Reakcie Komisie na tieto odporúčania možno nájsť v pracovnom dokumente Komisie (body 66-84). III. EURÓPSKE ROZVOJOVÉ FONDY (pracovný dokument Komisie, body 85-87) Komisia vzala na vedomie odporúčania Rady vo sfére Európskych rozvojových fondov. V predchádzajúcich rokoch boli hlavné dozorné a kontrolné systémy Komisie neustále zlepšované, okrem iného na základe odporúčaní Dvora audítorov. Ďalšie zlepšenia budú vykonané v súlade s Akčným plánom Komisie na vytvorenie integrovaného rámca vnútornej kontroly, ktorý sa venuje hlavným nedostatkom zisteným v kontrolnom systéme. To zahŕňa formalizáciu a harmonizáciu predkladania stratégií vnútorných kontrol, cieľom ktorých je poskytnúť celkový prehľad o priebehu vnútorných kontrol a súvisiaceho reťazca vzájomného zodpovedania sa, ako aj dokumentovať, ako sa riešia príslušné riziká. Pokiaľ ide o správu o finančnom hospodárení ERF, Komisia riešila záležitosti predložené Radou v správe za rok 2006. * * * [1] Pozri aj článok 147 nariadenia o rozpočtových pravidlách pre všeobecný rozpočet. [2] Absolutórium udelené na všeobecný rozpočet za rok 2005, absolutórium udelené ERF za rok 2005, absolutórium udelené agentúram za rok 2005. [3] Pozri odporúčanie 62. [4] Pozri aj ďalšie príklady uvedené v bode 56 pracovného dokumentu.